
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 751 

26 Μαρτίου 2014 


ΑΠΟΦΑΣΕΙ Σ 

Αριθμ. 38174/1Α 

Όροι και διαδικασία διενέργειας αντισταθμιστικών μέ¬ 
τρων σύμφωνα με το π.δ. 38/2010 για το επάγγελ¬ 
μα του Ξεναγού. 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΤΟΥΡΙΣΜΟΥ 

Έχοντας υπόψη: 

1. Την παράγραφο 7 του άρθρου 14 του π.δ. 38/2010 
«Προσαρμογή της ελληνικής νομοθεσίας στην Οδη¬ 
γία 2005/36/ΕΚ του Ευρωπαϊκού Κοινοβουλίου και του 
Συμβουλίου της 7ης Σεπτεμβρίου 2005, σχετικά με την 
αναγνώριση των επαγγελματικών προσόντων, και άλλες 
διατάξεις» (ΦΕΚ 78 Α'), όπως ισχύει, 

2. Το άρθρο 12 του ν. 710/1977, όπως τροποποιήθηκε με 
την περίπτωση 7 της υποπαραγράφου ΙΔ.1 του πρώτου 
άρθρου του ν. 4093/2012 «Έγκριση μεσοπρόθεσμου πλαι¬ 
σίου δημοσιονομικής στρατηγικής 2013-2016 - Επείγοντα 
μέτρα εφαρμογής του ν. 4046/2012 και του μεσοπρόθε¬ 
σμου πλαισίου δημοσιονομικής στρατηγικής 2013-2016» 
(ΦΕΚ 222 Α'), 

3. Το ν. 3270/2004 «Αρμοδιότητες Υπουργείου Τουρι¬ 
στικής Ανάπτυξης και θέματα τουρισμού» (ΦΕΚ 187 Α'), 

4. Το ν. 3861/2010 «Ενίσχυση της Διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο “Πρόγραμμα Διαύγεια” και άλλες διατάξεις» 
(ΦΕΚ 112 Α'), 

5. Το π.δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ 85 Α'), 
όπως ισχύει, 

6. Το π.δ 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 Α'), 

7. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ. 63/2005 (ΦΕΚ 98 Α'), 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 


Άρθρο 1 

Πεδίο εφαρμογής 

1. Οι διατάξεις της απόφασης αυτής αφορούν τον 
προσδιορισμό των όρων και της διαδικασίας διενέρ¬ 
γειας των αντισταθμιστικών μέτρων που δύνανται να 
επιβληθούν βάσει του άρθρου 14 του π.δ. 38/2010 στους 
ενδιαφερομένους να αποκτήσουν πρόσβαση στο επάγ¬ 
γελμα του ξεναγού. 

2. Τα αντισταθμιστικά μέτρα συνίστανται στην πραγ¬ 
ματοποίηση πρακτικής άσκησης προσαρμογής ή δοκι¬ 
μασίας επάρκειας, κατ’ επιλογή του ενδιαφερομένου, 
σύμφωνα με τα άρθρα 3 και 4. 

Άρθρο 2 
Αρμόδια Αρχή 

Αρμόδια αρχή για την επίβλεψη της πρακτικής άσκη¬ 
σης προσαρμογής και τη διενέργεια της δοκιμασίας 
επάρκειας ορίζεται η Διεύθυνση Τουριστικής Εκπαίδευ¬ 
σης του Υπουργείου Τουρισμού. 

Αρθρο 3 

Πρακτική Άσκηση Προσαρμογής 

1. Η πρακτική άσκηση προσαρμογής πραγματοποιείται 
σύμφωνα με την απόφαση επιβολής αντισταθμιστικών 
μέτρων του Συμβουλίου Αναγνώρισης Επαγγελματικών 
Προσόντων, κατά το πρότυπο των εκπαιδευτικών εκδρο¬ 
μών εσωτερικού των Σχολών Ξεναγών, όπως ορίζεται 
στο άρθρο 13 παραγρ. 4 του Κανονισμού Λειτουργί¬ 
ας των Σχολών Ξεναγών (κοινή υπουργική απόφαση 
Τ/7662/25-10-2002, ΦΕΚ Β' 1375/2002), από νόμιμα λει- 
τουργούντα Τουριστικά Γραφεία, που πραγματοποιούν 
προγράμματα εκδρομών στα οποία συμπεριλαμβάνο- 
νται ξεναγήσεις από επαγγελματίες ξεναγούς. Οι επαγ- 
γελματίες ξεναγοί πρέπει να είναι εγγεγραμμένοι στο 
Μητρώο Ξεναγών (ΜΗ.ΞΕΝ.) που τηρείται στο Υπουργείο 
Τουρισμού. 

2. Για την υλοποίηση της πρακτικής άσκησης σε όλους 
τους τόπους που ορίζονται στην απόφαση του Συμ¬ 
βουλίου Αναγνώρισης Επαγγελματικών Προσόντων, ο 
ενδιαφερόμενος μπορεί να επιλέξει ένα ή περισσότερα 
Τουριστικά Γραφεία. Η πρακτική άσκηση πραγματο- 

ποιείται στα ελληνικά ή σε γλώσσα για την οποία έχει 
αδειοδοτηθεί να παρέχει υπηρεσίες ξενάγησης στη 
χώρα του τόσο ο ενδιαφερόμενος όσο και ο επιβλέπων 
επαγγελματίας ξεναγός. 

3. Η έναρξη της πρακτικής άσκησης προσαρμογής 
γνωστοποιείται στην αρμόδια αρχή του άρθρου 2 με 
αίτηση/υπεύθυνη δήλωση του ενδιαφερομένου (Παράρ¬ 
τημα I) στην οποία θα δηλώνεται η επιλογή του τρό¬ 
που υλοποίησης της πρακτικής άσκησης, σύμφωνα με 
τα αναφερόμενα στις παραπάνω παραγράφους 1 και 
2, καθώς και η γλώσσα στην οποία θα υλοποιηθεί η 
πρακτική άσκηση. Η αίτηση/υπεύθυνη δήλωση θα συνο¬ 
δεύεται από το ακριβές αντίγραφο της απόφασης του 
Συμβουλίου Αναγνώρισης Επαγγελματικών Προσόντων. 

4. Στο Υπουργείο Τουρισμού τηρείται «Μητρώο Ασκου¬ 
μένων», στο οποίο καταχωρίζονται α) ο αριθμός πρω¬ 
τοκόλλου και η ημερομηνία υποβολής της δήλωσης 
έναρξης της πρακτικής άσκησης προσαρμογής, β) τα 
στοιχεία του ασκουμένου, γ) η απόφαση του Συμβουλίου 
Αναγνώρισης Επαγγελματικών Προσόντων και τα επι¬ 
βαλλόμενα αντισταθμιστικά μέτρα, δ) τα στοιχεία των 
Τουριστικών Γραφείων (επωνυμία, διακριτικός τίτλος, 
αριθμός ΜΗ.Τ.Ε.) που έχουν επιλεγεί από τον ασκούμενο 
για την υλοποίηση της πρακτικής άσκησης προσαρμο¬ 
γής, ε) τα στοιχεία των επιβλεπόντων επαγγελματιών 
ξεναγών (ονοματεπώνυμο, αριθμός ΜΗ.ΞΕΝ.) και στ) η 
γλώσσα στην οποία θα πραγματοποιηθεί η πρακτική 
άσκηση. 

5. Η αρμόδια Διεύθυνση του Υπουργείου Τουρισμού 
ορίζει ως Συντονιστή της πρακτικής άσκησης προσαρ¬ 
μογής υπάλληλό της, ο οποίος εποπτεύει την πραγματο¬ 
ποίηση πρακτικής άσκησης και ενημερώνει το «Μητρώο 
Ασκουμένων». 

6. Η επιλογή των Τουριστικών Γ ραφείων, η επικοινωνία 
μεταξύ των μερών και ο καθορισμός του χρονοδια¬ 
γράμματος πραγματοποίησης της πρακτικής άσκησης 
στους τόπους που αναφέρονται στην απόφαση του 
Συμβουλίου Αναγνώρισης Επαγγελματικών Προσόντων, 
αποτελεί ευθύνη του ενδιαφερομένου. Μετά τον καθο¬ 
ρισμό του χρονοδιαγράμματος εκδρομών σε κάθε ένα 
τόπο, όπως αυτοί έχουν οριστεί στην απόφαση του 
Συμβουλίου Αναγνώρισης Επαγγελματικών Προσόντων, 
και τουλάχιστον πέντε εργάσιμες μέρες πριν την έναρξη 
αυτού, ο ασκούμενος οφείλει να ενημερώσει εγγράφως 
το Συντονιστή για το πρόγραμμα αυτό. Η γραπτή αυτή 
ενημέρωση συνοδεύεται από α) υπεύθυνη δήλωση του 
νόμιμου εκπροσώπου του Τουριστικού Γραφείου, σύμ¬ 
φωνα με την οποία αποδέχεται την πραγματοποίηση 
της πρακτικής άσκησης του ενδιαφερομένου μέσω της 
επιχείρησής του (Παράρτημα II) και από β) υπεύθυνη 
δήλωση του συνεργαζόμενου επαγγελματία ξεναγού 
σύμφωνα με την οποία αποδέχεται να επιβλέψει την 
πρακτική άσκηση του συγκεκριμένου ασκούμενου (Πα¬ 
ράρτημα III). 

7. Τα Τουριστικά Γραφεία οφείλουν να ενημερώνουν 
το Συντονιστή για κάθε πρόβλημα που ανακύπτει κατά 
την πραγματοποίηση της πρακτικής άσκησης προσαρ¬ 
μογής. 

8. Κατά τη διάρκεια της πρακτικής άσκησης, ο επιβλέ- 
πων επαγγελματίας ξεναγός αναθέτει στον ασκούμενο 
επιτόπιες εργασίες - ξεναγήσεις αρχαιολογικών χώρων, 
μουσείων και διαδρομών, τις οποίες και αξιολογεί. 


9. Κατά την επίσκεψη σε μουσεία και περίκλειστους 
αρχαιολογικούς χώρους όπου προβλέπεται πρακτική 
άσκηση προσαρμογής, ο ενδιαφερόμενος μεριμνά για 
τη συμπλήρωση της βεβαίωσης εισόδου και την υπο¬ 
γραφή της με σφραγίδα από τον υπεύθυνο Αρχιφύλα- 
κα - Αρχαιοφύλακα του μουσείου ή του περίκλειστου 
αρχαιολογικού χώρου. Ο τύπος της βεβαίωσης εισόδου 
ορίζεται στο Παράρτημα IV. 

10. Το Υπουργείο Τουρισμού δύναται να αποστείλει 
απροειδοποίητα κλιμάκιο ελέγχου στον τόπο όπου 
πραγματοποιείται η πρακτική άσκηση για να ελέγξει 
την πορεία διεξαγωγής της. 

11. Ο επιβλέπων ξεναγός, ή, στην περίπτωση που για 
την υλοποίηση της πρακτικής άσκησης έχουν επιλεγεί 
περισσότεροι επιβλέποντες ξεναγοί, ο κάθε επιβλέπων 
ξεναγός, συντάσσει'Εκθεση Αξιολόγησης της πρακτικής 
άσκησης προσαρμογής συνολικά ή για το μέρος που τον 
αφορά, στην οποία περιγράφει αναλυτικά το χρονικό 
της πραγματοποιηθείσας πρακτικής άσκησης και την 
υποβάλλει αμελλητί στην αρμόδια αρχή του Υπουργείου 
Τουρισμού. Η έκθεση συνοδεύεται από τις βεβαιώσεις 
εισόδου της παραγράφου 9 αυτού του άρθρου και από 
υπεύθυνη δήλωση του ν. 1599/1986 (άρθρο 8, παρ. 4) 
στην οποία δηλώνει ότι διεξήγαγε την πρακτική άσκη¬ 
ση προσαρμογής του ενδιαφερομένου συνολικά ή στο 
μέρος που τον αφορά, όπως περιγράφεται στην'Εκθεση 
Αξιολόγησής του. Η Έκθεση Αξιολόγησης συνυπογρά¬ 
φεται και από τον νόμιμο εκπρόσωπο του Τουριστικού 
Γ ραφείου. 

12. Μετά την ολοκλήρωση του συνόλου της πρακτικής 
άσκησης, με βάση τις παραπάνω Εκθέσεις Αξιολόγησης 
της πρακτικής άσκησης προσαρμογής, η αρμόδια αρχή 
του Υπουργείου Τουρισμού χορηγεί στον ασκούμενο 
«Βεβαίωση Πραγματοποίησης Πρακτικής Ασκησης Προ¬ 
σαρμογής», ο τύπος της οποίας ορίζεται στο Παράρ¬ 
τημα V. 

13. Ο ενδιαφερόμενος υποβάλει την ανωτέρω βεβαίω¬ 
ση στο ΣΑΕΠ, προκειμένου να εκδοθεί η προβλεπόμε- 
νη στο άρθρο 54 του π.δ. 38/2010, όπως ισχύει, τελική 
απόφαση αναγνώρισης επαγγελματικών προσόντων. 

14. Η πρακτική άσκησης προσαρμογής θεωρείται μη 
ευδόκιμη σε περίπτωση μη υλοποίησής της σύμφωνα 
με τα αναφερόμενα στις παραπάνω παραγράφους του 
άρθρου αυτού, και ο ενδιαφερόμενος δύναται, εφόσον 
το επιθυμεί, να την επαναλάβει. 

Άρθρο 4 

Δοκιμασία Επάρκειας 

1. Η δοκιμασία επάρκειας οργανώνεται και διεξάγε¬ 
ται από Επιτροπή που συγκροτείται με απόφαση του 
Υπουργού Τουρισμού αποτελούμενη από: 

α) τρία (3) μέλη ΔΕΠ ή ΕΠ του ιδίου ή συναφούς με το 
προς εξέταση γνωστικού αντικειμένου, με τους αναπλη¬ 
ρωτές τους, που προτείνονται από τον Πρύτανη ή τον 
Πρόεδρο Ανώτατου Εκπαιδευτικού Ιδρύματος, ύστερα 
από πρόσκληση του Υπουργού Τουρισμού. Αν τα ως άνω 
μέλη δεν προταθούν εντός δέκα (10) ημερών από την 
παραλαβή της σχετικής πρόσκλησης, τα μέλη της περί¬ 
πτωσης αυτής ορίζονται από τον Υπουργό Τουρισμού. 
Ένα των ως άνω μελών ΔΕΠ ή ΕΠ ορίζεται πρόεδρος 
της Επιτροπής. 

β) τον Προϊστάμενο της αρμόδιας Διεύθυνσης του 
Υπουργείου Τουρισμού, με αναπληρωτή του τον Προϊ¬ 
στάμενο του αρμόδιου Τμήματος. 

γ) έναν ξεναγό εγγεγραμμένο στο Μητρώο Ξεναγών, 
πτυχιούχο τριτοβάθμιας εκπαίδευσης που ορίζεται, με 
τον αναπληρωτή του, από την Π.Ο.ΞΕΝ. 

Καθήκοντα γραμματέως της επιτροπής ασκεί υπάλλη¬ 
λος του αρμόδιου Τμήματος ή της αρμόδιας Διεύθυνσης 
του Υπουργείου Τουρισμού. 

Η θητεία της Επιτροπής είναι τριετής. 

2. Η δοκιμασία της επάρκειας είναι γραπτή, διενεργεί- 
ται στην ελληνική γλώσσα και πραγματοποιείται δυο 
φορές το χρόνο, συγκεκριμένα από 1/10 έως 31/10 και 
από 1/5 έως 31/5. 

3. Για τη συμμετοχή του στη δοκιμασία επάρκειας ο 
ενδιαφερόμενος υποβάλλει στην αρμόδια Διεύθυνση 
του Υπουργείου Τουρισμού σχετική αίτηση/υπεύθυνη 
δήλωση τουλάχιστον δύο μήνες πριν την έναρξη της 
εξεταστικής περιόδου συνοδευόμενη από το ακριβές 
αντίγραφο της απόφασης του Συμβουλίου Αναγνώρισης 
Επαγγελματικών Προσόντων, με την οποία επιβλήθηκαν 
αντισταθμιστικά μέτρα στον αιτούντα. 

4. Η εξεταζόμενη ύλη καθορίζεται σύμφωνα με τη 
διδακτέα ύλη του Κανονισμού Λειτουργίας των Σχολών 
Ξεναγών (άρθρο 13, παραγρ. 2 της ΚΥΑ Τ/7662/25-10- 
2002, ΦΕΚ Β' 1375/2002 όπως ισχύει). 

5. Η αρμόδια αρχή με έγγραφό της προς τον ενδι¬ 
αφερόμενο παρέχει κάθε σχετική πληροφορία για τη 
διεξαγωγή της δοκιμασίας επάρκειας, όπως ο ακριβής 
χρόνος και χώρος διεξαγωγής της δοκιμασίας και κάθε 
άλλη σχετική λεπτομέρεια. 


6. Η αξιολόγηση της δοκιμασίας επάρκειας γίνεται σε 
βαθμολογική κλίμακα από το ένα (1) έως το είκοσι (20). 
Επιτυχών θεωρείται αυτός που συγκέντρωσε σε κάθε μά¬ 
θημα βαθμολογία ίση τουλάχιστον με δέκα (10). Τα αποτε¬ 
λέσματα της δοκιμασίας επάρκειας ανακοινώνονται εντός 
μηνάς από την ημερομηνία διεξαγωγής της δοκιμασίας. 

7. Με την ολοκλήρωση της δοκιμασίας επάρκειας, η Επι¬ 
τροπή συντάσσει «Εκθεση Αξιολόγησης της Δοκιμασίας 
Επάρκειας» στην οποία αναγράφεται το ακριβές αποτέλε¬ 
σμα της δοκιμασίας για κάθε εξεταζόμενο μάθημα και την 
οποία διαβιβάζει στην αρμόδια υπηρεσία. Σε περίπτωση 
επιτυχίας η αρμόδια αρχή εκδίδει «Βεβαίωση επιτυχίας 
στη δοκιμασία επάρκειας για το επάγγελμα του ξεναγού», 
ο τύπος της οποίας ορίζεται στο Παράρτημα VI. 

8. Ο ενδιαφερόμενος υποβάλει την ανωτέρω βεβαίωση 
στο ΣΑΕΠ, προκειμένου να εκδοθεί η προβλεπόμενη στο 
άρθρο 54 του π.δ. 38/2010, όπως ισχύει, τελική απόφαση 
αναγνώρισης επαγγελματικών προσόντων. 

9. Σε περίπτωση αποτυχίας ο ενδιαφερόμενος ενη¬ 
μερώνεται εγγράφως από την αρμόδια υπηρεσία και 
δύναται, εφόσον το επιθυμεί, να επαναλάβει τη δοκι¬ 
μασία επάρκειας σε επόμενες εξεταστικές περιόδους. 

Άρθρο 5 
Παραρτήματα 

Προσαρτώνται και αποτελούν αναπόσπαστο μέρος 
της απόφασης αυτής τα Παραρτήματα I, II, III, και IV 
και V και VI. 

ΠΑΡΑΡΤΗΜΑ I 

ΑΙΤΗΣΗ/ΥΠΕΥΘΥΝΗ ΔΗΛΩΣΗ 

(άρθρο 8 Ν.1599/1986) 


Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο 

άλλων υπηρεσιών 
(άρθρο 8 παρ. 4 Ν. 1599/1986) 


ΠΡΟΣ (1) : 

ΥΠΟΥΡΓΕΙΟ ΤΟΥΡΙΣΜΟΥ/ΔΙΕΥΘΥΝΣΗ ΤΟΥΡΙΣΤΙΚΗΣ ΕΚΠΑΙΔΕΥΣΗΣ 

Ο - Η Όνομα: 


Επώνυμο: 


Όνομα και Επώνυμο Πατέρα: 


Όνομα και Επώνυμο Μητέρας: 


Ημερομηνία γέννησης 12 *: 


Τόπος Γέννησης: 


Αριθμός Δελτίου Ταυτότητας: 


Τηλ: 


Τόπος Κατοικίας: Οδός: 

Αριθ: ΤΚ: 

Αρ. Τηλεομοιοτύπου (Ροχ): 


Δ/νση Ηλεκτρ. 

Ταχυδρομείου 

(ΕτηοίΙ): 


Με ατομική μου ευθύνη και γνωρίζοντας τις κυρώσεις (3) , που προβλέπονται από της διατάξεις της παρ. 6 του άρθρου 22 του 
Ν. 1599/1986, δηλώνω ότι (4) : 

Α. επιθυμώ την έναρξη της πρακτικής άσκησης προσαρμογής σύμφωνα με την απόφαση του Συμβουλίου Αναγνώρισης 
Επαγγελματικών Προσόντων. Η πρακτική άσκηση προσαρμογής θα υλοποιηθεί στην.γλώσσα 


Β. επιθυμώ τη συμμετοχή μου στη δοκιμασία επάρκειας για το επάγγελμα του ξεναγού σύμφωνα με την απόφαση του 
Συμβουλίου Αναγνώρισης Επαγγελματικών προσόντων 


Συνημ_μένα: Απόφαση Συμβουλίου Επαγγελματικών Προσόντων 


Ημερομηνία: .. /../20 
Ο Δηλών - Η Δηλούσα 
(Υπογραφή) 


(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση. 

(2) Αναγράφεται ολογράφως. 

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 
8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του 
ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών». 

(4) Επιλέξτε Α. ή Β. ανάλογα με τον τρόπο υλοποίησης των αντισταθμιστικών μέτρων που σας επιβλήθηκαν με την απόφαση του 
Συμβουλίου Αναγνώρισης Επαγγελματικών Προσόντων 

ΠΑΡΑΡΤΗΜΑ II 

ΥΠΕΥΘΥΝΗ ΔΗΛΩΣΗ 

(άρθρο 8 Ν.1599/1986) 


Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο 

άλλων υπηρεσιών 
(άρθρο 8 παρ. 4 Ν. 1599/1986) 


ΠΡΟΣ (1) : 

ΥΠΟΥΡΓΕΙΟ ΤΟΥΡΙΣΜΟΥ/ΔΙΕΥΘΥΝΣΗ ΤΟΥΡΙΣΤΙΚΗΣ ΕΚΠΑΙΔΕΥΣΗΣ 

Ο - Η Όνομα: 


Επώνυμο: 


Όνομα και Επώνυμο Πατέρα: 


Όνομα και Επώνυμο Μητέρας: 


Ημερομηνία γέννησης* 2 *: 


Τόπος Γέννησης: 


Αριθμός Δελτίου Ταυτότητας: 


Τηλ: 


Τόπος Κατοικίας: Οδός: 

Αριθ: ΤΚ: 

Αρ. Τηλεομοιοτύπου (Εαχ): 


Δ/νση Ηλεκτρ. 

Ταχυδρομείου 

(ΕηηείΙ): 


Με ατομική μου ευθύνη και γνωρίζοντας τις κυρώσεις (3) , που προβλέπονται από της διατάξεις της παρ. 6 του άρθρου 22 του 
Ν. 1599/1986, δηλώνω ότι: 

Α) Είμαι νόμιμος εκπρόσωπος του Τουριστικού Γραφείου (συμπληρώνετε την επωνυμία, τον διακριτικό τίτλο και τον αριθμό 
ΜΗ.Τ.Ε.)_ 


Β) Αποδέχομαι την πραγματοποίηση της πρακτικής άσκησης του/της 

μέσω της επιχείρησής μου στους ακόλουθους τόπους: 


σύμφωνα με τα οριζόμενα στην υπ’ αρ. Κ.Υ.Α. «Όροι και διαδικασία διενέργειας αντισταθμιστικών μέτρων 

σύμφωνα με το π.δ. 38/2010 για το επάγγελμα του Ξεναγού» (ΦΕΚ.) και την υπ' αρ. Απόφαση ΣΑΕΠ 

Η παραπάνω πρακτική άσκηση θα υλοποιηθεί υπό την επίβλεψη του/της επαγγελματία ξεναγού (συμπληρώνετε το όνομα του 
ξεναγού) με αριθμό ΜΗ.ΞΕΝ. 


Ημερομηνία: .. /../20 
Ο Δηλών - Η Δηλούσα 
(Υπογραφή & Σφραγίδα της επιχείρησης) 


(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση. 

(2) Αναγράφεται ολογράφως. 

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 
8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του 
ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών». 

ΠΑΡΑΡΤΗΜΑ III 

ΥΠΕΥΘΥΝΗ ΔΗΛΩΣΗ 

(άρθρο 8 Ν.1599/1986) 


Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο 

άλλων υπηρεσιών 

(άρθρο 8 παρ. 4 Ν. 1599/1986) 


ΠΡΟΣ (1) 2 3 : 

ΥΠΟΥΡΓΕΙΟ ΤΟΥΡΙΣΜΟΥ / ΔΙΕΥΘΥΝΣΗ ΤΟΥΡΙΣΤΙΚΗΣ ΕΚΠΑΙΔΕΥΣΗΣ 

Ο - Η Ονομα: 


Επώνυμο: 


Όνομα και Επώνυμο Πατέρα: 


Όνομα και Επώνυμο Μητέρας: 


Ημερομηνία γέννησης 12 *: 


Τόπος Γέννησης: 


Αριθμός Δελτίου Ταυτότητας: 

Τηλ: 


Τόπος Κατοικίας: Οδός: 

Αριθ: ΤΚ: 

Αρ. Τηλεομοιοτύπου (Ραχ): 


Δ/νση Ηλεκτρ. 

Ταχυδρομείου 

(ΕπιείΙ): 


ΜΗ.ΞΕΝ 



Με ατομική μου ευθύνη και γνωρίζοντας τις κυρώσεις (3), που προβλέπονται από της διατάξεις της παρ. 6 του άρθρου 22 του 
Ν. 1599/1986, δηλώνω ότι: 

Αποδέχομαι την επίβλεψη της πρακτικής άσκησης του/της 

στους ακόλουθους τόπους 


σύμφωνα με τα οριζόμενα στην υπ’ αρ. Κ.Υ.Α. «Όροι και διαδικασία διενέργειας αντισταθμιστικών μέτρων 

σύμφωνα με το π.δ. 38/2010 για το επάγγελμα του Ξεναγού» (ΦΕΚ ) και την υπ’ αρ. Απόφαση ΣΑΕΠ 


Ημερομηνία: ../.,/20.. 

Ο Δηλών - Η Δηλούσα 
(Υπογραφή) 


(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση. 

(2) Αναγράφεται ολογράφως. 

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του 
άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον 
εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 
ετών». 

ΠΑΡΑΡΤΗΜΑ IV 


ΒΕΒΑΙΩΣΗ ΕΙΣΟΔΟΥ 

Με την παρούσα βεβαιώνεται ότι ο/η . με Αριθμό Δελτίου Ταυτότητας ή Αριθμό 

Διαβατηρίου.προσήλθε στο μουσείο/αρχαιολογικό χώρο.στις.συνοδευόμενος 

από τον ξεναγό.με αριθμό Μητρώου Ξεναγού: . 


Ο υπεύθυνος του μουσείου/αρχαιολογικού χώρου 
(ονοματεπώνυμο, ιδιότητα, 
υπογραφή, σφραγίδα) 

201 .. 


ΠΑΡΑΡΤΗΜΑ V 


ΕΛΛΗΝΙΚΗ ΔΗΜΟΚΡΑΤΙΑ Αθήνα, 

ΥΠΟΥΡΓΕΙΟ ΤΟΥΡΙΣΜΟΥ Α.Π. 

ΓΕΝΙΚΗ ΔΙΕΥΘΥΝΣΗ 
ΔΙΕΥΘΥΝΣΗ 

ΤΜΗΜΑ ΠΡΟΣ: 

Ταχ. Δ/νση: 

Πληρ.: 

Τηλ.: 

Φαξ: 

θ-πίθΝ: 


ΒΕΒΑΙΩΣΗ ΠΡΑΓΜΑΤΟΠΟΙΗΣΗΣ ΠΡΑΚΤΙΚΗΣ ΑΣΚΗΣΗΣ ΠΡΟΣΑΡΜΟΓΗΣ ΓΙΑ ΤΟ ΕΠΑΓΓΕΛΜΑ ΤΟΥ 

ΞΕΝΑΓΟΥ 

Με την παρούσα βεβαιώνεται ότι, όπως προκύπτει από τις με αρ. πρωτ. «Εκθέσεις 

Αξιολόγησης πρακτικής άσκησης προσαρμογής» που υπέβαλαν οι επιβλέποντες ξεναγοί κκ. 

. με αρ. ΜΗ.ΞΕΝ., ο/η . (ονοματεπώνυμο, πατρώνυμο, μητρώνυμο) 

πραγματοποίησε με επιτυχία πρακτική άσκηση προσαρμογής διάρκειας ., σύμφωνα με την 

.Απόφαση του Σ.Α.Ε.Π μέσω των Τουριστικών Γραφείων.(διακριτικός τίτλος) με αρ. 

ΜΗΤΕ. 


Ο ΓΕΝΙΚΟΣ ΓΡΑΜΜΑΤΕΑΣ 

ΠΑΡΑΡΤΗΜΑ VI 


ΕΛΛΗΝΙΚΗ ΔΗΜΟΚΡΑΤΙΑ Αθήνα, 

ΥΠΟΥΡΓΕΙΟ ΤΟΥΡΙΣΜΟΥ Α.Π. 

ΓΕΝΙΚΗ ΔΙΕΥΘΥΝΣΗ 
ΔΙΕΥΘΥΝΣΗ 

ΤΜΗΜΑ ΠΡΟΣ: 

Ταχ. Δ/νση: 

Πληρ.: 

Τηλ.: 

Φαξ: 

θ-ιπθίΙ: 


ΒΕΒΑΙΩΣΗ ΕΠΙΤΥΧΙΑΣ ΣΤΗ ΔΟΚΙΜΑΣΙΑ ΕΠΑΡΚΕΙΑΣ ΓΙΑ ΤΟ ΕΠΑΓΓΕΛΜΑ ΤΟΥ ΞΕΝΑΓΟΥ 

Με την παρούσα βεβαιώνεται ότι, όπως προκύπτει από την με αρ. πρωτ.Έκθεση Αξιολόγησης 

της Δοκιμασίας Επάρκειας της πενταμελούς Επιτροπής της κυα αριθμ., ο/η . 

(ονοματεπώνυμο, πατρώνυμο, μητρώνυμο) πραγματοποίησε με επιτυχία τη δοκιμασία επάρκειας, 
σύμφωνα με την.Απόφαση του Σ.Α.Ε.Π. 


Ο ΓΕΝΙΚΟΣ ΓΡΑΜΜΑΤΕΑΣ 


Άρθρο 6 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Από την έναρξη ισχύος της παρούσας καταργείται η 
αριθμ. 88985/ΙΑ/3-8-2011 απόφαση των υπουργών Παιδεί¬ 
ας, Δια Βίου Μάθησης και Θρησκευμάτων και Πολιτισμού 
και Τουρισμού (ΦΕΚ 2047 Β'). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Μαρτίου 2014 

οι ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΤΟΥΡΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ ΟΛΓΑ ΚΕΦΑΛΟΓΙΑΝΝΗ 

